2009 шықәса раахыс аинформациа аидкылара саҿын иҳәеит "Арӡынба-Аӡынба-Кәаӡба рҭоурых" ашәҟәы аӡыргараан, автор аиқәыршәаҩ Давид Арӡынба. Аҭоурыхтә ҵакы змоу ашәҟәы автор Давид Арӡынба ашәҟәы иагу ыҟазаргьы, иара раԥхьатәи шьаҿоуп ажәлақәа рыҭҵааразы ҳәа иҳәеит.
"Ҳажәла аҭоурых аидкылара салагеит 2009 шықәсазы. Ашкол санҭаз исҭахын сабиԥара аҭоурых анысҵырц, уи сазҳәозгьы издыруазгьы уаҩ дыҟамызт, имаҷын. Ус хәыҷы-хәыҷла салагеит аидкылара. Дәрыԥшь, Лыхны, Очамчыра ирацәоуп сахьцаз, иахьҭысҵааз Арӡынааи, Аӡынбақәеи, Акәаӡбақәеи рҭоурых", — ҳәа иҳәеит иара.